Document ID: 32012R0313
Publication Date: 2012-04-12

Title and Content:
IZVEDBENA UREDBA KOMISIJE (EU) št. 313/2012
z dne 12. aprila 2012
o spremembi prilog IV in VIII k Uredbi Sveta (ES) št. 73/2009 o skupnih pravilih za sheme neposrednih podpor za kmete v okviru skupne kmetijske politike
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 73/2009 z dne 19. januarja 2009 o skupnih pravilih za sheme neposrednih podpor za kmete v okviru skupne kmetijske politike in o uvedbi nekaterih shem podpor za kmete, spremembi uredb (ES) št. 1290/2005, (ES) št. 247/2006, (ES) št. 378/2007 in razveljavitvi Uredbe (ES) št. 1782/2003 (1) ter zlasti člena 8(2)(a) in člena 40 Uredbe,
ob upoštevanju naslednjega:
(1)
Priloga VIII k Uredbi (ES) št. 73/2009 za vsako državo članico določa največjo vrednost vseh pravic do plačila, ki so lahko dodeljene v koledarskem letu. V skladu z drugim pododstavkom člena 40(1) bi bilo treba Prilogo VIII prilagoditi tako, da bodo upoštevana obvestila držav članic v skladu s členom 188a(3) Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (2) glede vina.
(2)
V skladu s členom 188a(3) Uredbe (ES) št. 1234/2007 in drugim pododstavkom člena 40(1) Uredbe (ES) št. 73/2009 so Nemčija, Grčija, Španija, Francija, Italija, Luksemburg, Avstrija, Portugalska in Slovenija obvestili Komisijo o izkrčenih območjih in regionalnem povprečju vrednosti pravic iz točke B Priloge IX k Uredbi (ES) št. 73/2009.
(3)
Priloga IV k Uredbi (ES) št. 73/2009 za vsako državo članico določa zgornje meje, ki jih skupni zneski neposrednih plačil (brez modulacij), ki se v zadevni državi članici lahko odobrijo za koledarsko leto, ne smejo preseči.
(4)
Po obvestilih držav članic v skladu s členom 188a(3) Uredbe (ES) št. 1234/2007 in drugim pododstavkom člena 40(1) Uredbe (ES) št. 73/2009 je treba skupne najvišje zneske neposrednih plačil, ki se lahko odobrijo, povečati. Zato bi bilo treba v skladu s členom 8(2)(a) Uredbe (ES) št. 73/2009 pregledati zgornje meje, določene v Prilogi IV k navedeni uredbi.
(5)
Prilogi IV in VIII k Uredbi (ES) št. 73/2009 bi bilo zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Prilogi IV in VIII k Uredbi (ES) št. 73/2009 se spremenita v skladu s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. aprila 2012

Classification:
Level 1 Topics: 100146
100143
100156
Level 2 Topics: 100171
100245
100185
Level 3 Topics: 2442
712
2460
2443
All Topics: 2965
3295
8459
862